&Mark.Donohoe;
&Martin.R.Jones;
&Mike.McBride;
&traductor.Antoni.Bella;
2005-01-18
3.4
KDE KControl fons paper pintat

## Fons

El mòdul Fons us permetrà configurar els colors o papers pintats per al fons del vostre escriptori.

Està comprés per quatre àrees:

1. Àrea de selecció de l'escriptori

2. Una àrea per a seleccionar les imatges de fons

3. El monitor per la vista prèvia del fons

4. Una àrea per a determinar el color de fons

Seleccionar l'escriptori

  La caixa desplegable Arranjament per a l'escriptori:, s'usa per a seleccionar l'escriptori que desitgeu configurar. Podeu seleccionar qualsevol dels escriptoris individualment o podeu seleccionar Tots els escriptoris i els canvis s'aplicaran a tots els escriptoris.

Monitor de la vista prèvia

  És una finestra de previsualització. Us dona idea del que us espera amb cada canvi.

Fons

  Aquesta secció, us permetrà carregar un paper pintat a sobre de la barreja de color seleccionada a la secció de a sota.

  Aquí hi han tres opcions disponibles:

  Sense paper pintat

    No es mostrarà cap paper pintat de fons. Tan sols tindran efecte el color i patró triats a sota.

  Paper pintat

    S'usarà un únic paper pintat com a fons per als escriptoris seleccionats.

    Com s'haurà de posicionar aquest paper pintat es pot retocar a sota.

  Mostra diapositives

    El &kde; permet mostrar diapositives de manera automàtica de les imatges de paper pintat. Per habilitar aquesta opció, premeu el botó Configura.... En el diàleg resultant podeu triar qualsevol imatge o carpeta d'imatges disponible al vostre ordinador, usant el botó Afegeix... navegareu pel vostre sistema de fitxers. Elimina, eliminarà l'entrada seleccionada de la llista.

    Podeu escollir el temps durant el que es mostrarà qualsevol imatge en la caixa Canvia la imatge després de:, i podeu escollir Mostra les imatges aleatòriament si no voleu que es mostrin en l'ordre de llistat.

    Mostrar el paper pintat requereix que la imatge es desi en memòria. Si disposeu de poca memòria, es recomana emprar una imatge petita, en mosaic o no emprar-ne cap.

    Escalar o centrar una imatge requereix una imatge de la mida de la vostra pantalla per a ser mantinguda en memòria.

Opcions

  Posició:

  Centrat

    La imatge estarà centrada en la pantalla sense canviar-ne la mida. Els colors de fons estaran presents en qualsevol lloc que la imatge no cobreixi.

  Mosaic

    La imatge es duplicarà fins que ompli tot l'escriptori. La primera imatge es situarà a la vora superior esquerra de la pantalla i serà duplicada cap avall i a la dreta.

  Mosaic centrat

    La imatge es duplicarà fins que ompli tot l'escriptori. La primera imatge es situarà en el centre de la pantalla i es duplicarà cap amunt, avall a la dreta i a l'esquerra.

  Maxpect centrat

    La imatge se situarà en el centre de la pantalla. S'escalarà per a cobrir l'escriptori, però no modificarà la relació de mida horitzontal/vertical de la imatge original. Això us proporcionarà una imatge no distorsionada.

  Maxpect mosaic

    La imatge es situarà a la vora de la pantalla. S'escalarà per a cobrir l'escriptori, però no modificarà la relació de mida horitzontal/vertical de la imatge original. Això us proporcionarà una imatge no distorsionada. Si hi ha cap espai per cobrir, la imatge es duplicarà fins a omplir-lo.

  Escalat

    La imatge s'escalarà per ajustar-se a l'escriptori. S'estirarà fins a ajustar-se a les quatre vores. Això pot distorsionar la imatge.

  Centrat autoencaixa

    Si el paper pintat omple la mida de l'escriptori, aquest mode funcionarà com l'opció de centrat. Si el paper pintat és més gran que l'escriptori llavores serà escalat a menys fins que càpiga al radio d'aspecte.

  Escala i retalla

    Augmenta el paper pintat sense distorsionar-lo fins l'ample i alt de l'escriptori (si és precís retalla el paper pintat), i el deixa centrat.

  Colors:

    La primera llista desplegable us permet triar el tipus de color, gradient o patró per a mostrar sota (o en comptes) del paper pintat.

    Si penseu usar una foto com a paper tapís, podeu saltar-vos aquesta secció de la caixa de diàleg.

    De tota manera, si trieu un paper pintat que no cobreixi tot l'escriptori, els colors triats seran mostrats a l'espai restant.

    Un sol color

      Seleccionant aquest mode, seleccionareu un color emprant la primera barra de color i tot el fons es cobrirà amb aquest color.

    Gradient horitzontal

      Si escolliu aquest mode, seleccioneu dos colors (emprant tots dos botons de color). Llavores el &kde; començarà pel color seleccionat com a Color primari en la part esquerra de la pantalla i es transformarà gradualment en el color seleccionat com a Color de mescla a mesura que es mou cap a la part dreta de la pantalla.

    Gradient vertical

      Si escolliu aquest mode, seleccioneu dos colors (emprant tots dos botons de color). Llavores el &kde; començarà pel color seleccionat com a Color primari en la part esquerra de la pantalla i es transformarà gradualment en el color seleccionat com a Color de mescla a mesura que es mou cap al fons de la pantalla.

    Gradient piramidal

      Si escolliu aquest mode, seleccioneu dos colors (emprant tots dos botons del color). Llavores el &kde; començarà pel color seleccionat com a Color primari en la part esquerra de la pantalla i es transformarà gradualment en el color seleccionat com a Color de mescla a mesura que es mou cap al centre de la pantalla.

    Gradient canonada

      Si escolliu aquest mode, seleccioneu dos colors (emprant tots dos botons de color). Llavores el &kde; començarà pel color seleccionat com a Color primari en la part esquerra de la pantalla i es transformarà gradualment en el color seleccionat com a Color de mescla a mesura que es mou cap al centre de la pantalla. La forma d'aquesta barreja és diferent de la barreja piramidal.

    Gradient el·líptic

      Si escolliu aquest mode, seleccioneu dos colors (emprant tots dos botons de color). Llavores el &kde; començarà pel color seleccionat com a Color primari en la part esquerra de la pantalla i es transformarà gradualment en el color seleccionat com a Color de mescla a mesura que es mou cap a les vores, seguint un patró el·líptic.

    Patró

      La resta de la llista són noms de diversos patrons o textures que podeu escollir.

      Feu clic a sobre del patró a sobre de Bé i el &kde; renderitzarà el patró que heu seleccionat emprant els dos colors escollits. Per a emprar d'altres patrons, consulteu la secció Afegir, suprimir i modificar patrons.

      Seleccioneu el color primari amb la primera barra de color. Si heu escollit un patró que requereixi l'establir dos colors, el color secundari podrà ser establert prement a sobre del botó apropiat.

  Barreja:

    La caixa desplegable etiquetada com a Mescla, conté les opcions per a fer una transició suau (mescla) des del paper pintat al canviar aquest cap al fons.

    1. Una caixa desplegable us permet seleccionar el mode de mescla. Molts dels modes són similars als modes de mescla dels colors de fons. Seleccioneu el vostre mode d'entre la llista i la finestra de la vista prèvia us mostrarà com queda.

    2. El botó de desplaçament Balanç ajustarà la mescla. Els resultats es podran veure a la finestra de la vista prèvia.

    3. La Representació inversa pot revertir el paper de la imatge i el fons per alguns tipus de barreja.

### Opcions avançades

Localitzat a sota del monitor de la vista prèvia, hi ha un botó etiquetat com a Opcions avançades.

Per a usar un programa extern per a determinar i canviar el fons del &kde;, simplement seleccioneu Usa el següent programa per a dibuixar el fons. Ara es llistaran els programes &kde; disponibles, trieu-ne un per habilitar-lo. Per a modificar la vostra opció, per exemple, per a canviar els temps de refresc, podeu prémer el botó Modifica....

Per afegir una tercera aplicació (&pex;, XEarth podeu usar el botó Afegeix.... S'obrirà un diàleg que us permetrà triar la vostra aplicació, així com introduir d'altres dades a sobre seu. Podeu eliminar qualsevol de les entrades de la llista seleccionant-les i prement el botó Elimina.

Usar programes externs per a modificar o canviar el fons està més enllà del nivell d'aquest document, consulteu les seves respectives documentacions per a conèixer el format de la línia de comandaments i d'altra informació de configuració.

En aquesta secció també podeu triar el color de text que s'empra per a les icones de l'escriptori. Si us trobeu amb el text d'una icona que és difícil de llegir sobre un paper pintat o patró, podeu triar un color sòlid per a mostrar-lo o habilitar una ombra sota el text per a ressaltar-lo.

És possible establir com es mostraran diverses línies de text a les icones amb l'opció Línies per al text de la icona: Si el text és més llarg que el mostrat en el nombre de línies configurat, aquest serà truncat. També podeu establir el valor per a l'opció Ample per al text de la icona:. El valor és en píxels, i per omissió està establert a Auto, el qual es calcula basant-se en la font actual.

Finalment podeu establir la Mida del cau per al fons:. Per omissió (2048 KB) és usualment una tria adequada.

### Afegint, eliminant i modificant papers pintats i patrons

Hi ha un botó sota la vista prèvia anomenat Obté papers pintats nous que us ajuda a descarregar imatges de paper pintat des d'una secció molt popular al lloc web KDE-Look (Aspecte-KDE). De moment podeu triar qualsevol imatge disponible per a usar-la com a paper pintat i la podeu desar a qualsevol lloc del vostre disc dur. Per a tenir un paper pintat a disposició de tots els usuaris de forma automàtica, l'haureu de desar a la carpeta `$`KDEDIR`/share/wallpapers`.

Un patró és un fitxer d'imatge que el &kde; empra com a plantilla per a dibuixar el vostre fons. El fitxer d'imatge proporciona les formes, però el &kde; proporciona els colors. El &kde; està empaquetat amb diversos patrons, però n'hi podeu afegir de nous.

Per afegir un nou patró que estigui disponible per a cada usuari del vostre ordinador, simplement situeu el fitxer a `$`KDEDIR`/share/apps/kdesktop/patterns/`.

Copieu un fitxer `.desktop` des d'aquesta carpeta i el seu nom com al vostre nou patró de fitxer d'imatge. Modifiqueu-ne el contingut per adaptar-lo al vostre nou patró.

Per afegir un patró per a un únic usuari, afegiu els fitxers a `$`KDEHOME`/share/apps/kdesktop/patterns/`.

Per als millors resultats, el patró hauria de ser un fitxer PNG amb escala de grisos.